Symfoni nr. 35 (Mozart)

Symfoni nr. 35 i D-dur, K. 385, ble komponert av Wolfgang Amadeus Mozart i 1782 og blir også kalt Haffnersymfonien. Den ble bestilt av familien Haffner, en fremstående familie i Salzburg, da Sigmund Haffner ble adlet. Haffnersymfonien må ikke forveksles med den åtte satser lange Haffnerserenaden, et annet stykke Mozart skrev på bestilling fra samme familie i 1776.

Bakgrunn
Haffner-symfonien startet ikke som en symfoni, men heller som en serenade som skulle benyttes som bakgrunnsmusikk under adlingen av Sigmund Haffner. Mozart-familien kjente familien Haffner gjennom Sigmund Haffners far, også Sigmund Haffner, som hadde vært borgermester i Salzburg og hjulpet dem ut på de tidlige reisene i Europa. Den eldre Haffner døde i 1772, men familiene opprettholdt kontakten. I 1776 bestilte den yngre Haffner en serenade for bryllupet mellom Marie Elizabeth Haffner og Franz Xavier Spath. Dette verket ble den kjente Haffnerserenaden som ble så populær at da den yngre Sigmund Haffner skulle adles, var det naturlig for han å bestille musikk hos Mozart for hendelsen. Bestillingen kom Mozarts far den 20. juli 1782, da Mozart ikke hadde ledig tid. Mozart var «opp til halsen i arbeid». Ikke bare arbeidet han som lærer, men han måtte også omarrangere partituret i sin opera Die Entführung aus dem Serail før 28. juli samme år. I tillegg til dette var det planlagte bryllupet hans med Constanze Weber truet av flere floker, blant annet å flytte til et hus på Hohe Brücke i Wien. Likevel satte Mozart i gang med musikken, og sendte den i flere deler til faren. Det Mozart skrev på denne tiden var en ny serenade. Det er godt mulig at Mozart ikke ble helt ferdig med musikken før adlingen. Mozart omarbeidet nemlig verket senere til slik vi kjenner det i dag. 

Mot slutten av desember 1782 valgte Mozart å presentere musikken fra den nye Haffner-serenaden på en konsert. Han ba faren sende ham partituret for serenaden tilbake, og ble selv imponert over kvaliteten, trass i at den ble skrevet på så kort tid. Han gjorde flere endringer for å omgjøre serenaden til en symfoni. Blant annet fjernet han en marsj i starten (K. 385a) og en av menuettene. I tillegg ble repeteringen mot slutten av den første satsen fjernet. Mozart ga også Haffner-symfonien mer fylde med å legge til to fløyter og to klarinetter i blåserseksjonen i første og siste sats. 

Haffner-symfonien slik vi kjenner den i dag ble første gang fremført den 23. mars 1783 ved Wien Burgtheater.

Instrumentering og satser
Symfoni er skrevet for 2 fløyter, 2 oboer, 2 klarinetter i A, 2 fagotter, 2 horn i D og G, 2 trompeter i D, pauke og strykere.

Symfonien er i fire satser:
Allegro con spirito, 4/4
Andante, 2/4
Menuett, 3/4
Presto, 2/2

Referanser

Kilder
Boerner, S 1997, The Mozart Project, K. 385 [online].
Boynick, M 1996, Wolfgang Amadeus Mozart – Symfoni 35 [online].
Cuyler, L 1995, The Symfoni, 2nd edn, Harmonie Park Press, Michigan.
Downs, PG 1992, Classical Music, WW Norton, New York.
J. A. W., 1972, "Symfoni i D-dur, K. 385" from Music & Letters, Vol. 53, nr. 2. (Apr., 1972), s. 231-232.
Landon, HCR (ed.) 1996, The Mozart compendium, Thames & Hudson, London.
Ledbetter, S 1997, Pro Arte: Mozart; Symfoni nr. 35 i D, Haffner [online].
Rushton, J 2007, "Wolfgang Amadeus Mozart" from Grove Music Online.
Sadie, S (ed.) 1985, The Cambridge music guide, Cambridge University Press, Cambridge.
Simpson, R (ed.) 1967, The Symfoni – 1: Haydn to Dvořák, Penguin Books Ltd, Middlesex.
Steinberg, M 1995, The Symfoni – A Listener's Guide, Oxford University Press, Oxford.
Wilson, BE 1969, "Haffner Symfoni; Facsimile of the Original Manuscript Owned by the National Orkesterl Association, New York" from Notes, Vol. 26, nr. 2., s. 350-351.
Zaslaw, N 1989, Mozart's symphonies: context, performance, practice, reception, Oxford University Press, Oxford.
 Einstein, Alfred, Mozart: His Character, His Work. Translated by Arthur Mendel and Nathan Broder. London ; New York : Oxford University Press, 1945. (Quote from page 230.)
 Liner Notes from Universal Classics issue of the Haffner Symfoni performed by the Wiener Philharmoniker conducted by Karl Böhm.

Eksterne lenker 
 
 

35
Komposisjoner fra 1782
Uroppføringer av musikk i 1783